તેલંગણા બાદ દેશમાં અલગ-અલગ ભાગોથી અલગ રાજ્ય માટે માંગો ઉઠવા લાગી છે. અલગ રાજ્ય માટે પ્રદર્શન થઇ રહ્યાં છે. આસામના કાર્બી આંગલાંગમાં હિંસા જારી છે. કાર્બી આંગલાંગમાં સતત પાંચમા દિવસે પણ અલગ રાજ્યને લઇને ચાલી રહેલી હિંસા જારી રહી. બંધ દરમિયાન સામાન્ય જનજીવન સંપૂર્ણપણે પ્રભાવિત રહ્યું. પ્રદર્શનકારીઓએ સરકારી ઓફિસ ઉપરાંત કેટલાક નેતાઓની સંપત્તિને આગ ચાંપી. કર્ફ્યુમાં 4 કલાકની છૂટ રહી, ત્યારબાદ ફરીથી લાગુ કરી દેવામાં આવ્યું. બીજી તરફ દાર્જલીંગમાં પણ પ્રદર્શન જારી છે. અલગ રાજ્યની માંગને લઇને સંઘર્ષ કરી રહેલા ગોરખા જનમુક્તિ મોર્ચા રાજ્યભરમાં પ્રદર્શન કરી રહ્યાં છે.